হিনা খানের সঙ্গে বহু লড়াইয়ের পর অবশেষে বিজেতার শিরোপা গিয়েছে তাঁরই কাছে। ইনাম স্বরূপ ৫০ লক্ষ টাকাও পেয়েছেন তিনি। কিন্তু শো জিতলেও টাকার অঙ্কের দিক থেকে এগিয়ে আছেন হিনাই।
এক সর্বভারতীয় সংবাদমাধ্যমের খবর অনুযায়ী, শো-এর জন্য মোট ১ কোটি ৭৫ লক্ষ টাকা পেয়েছেন হিনা। অন্যদিকে শিল্পার পাওয়া মোট অর্থের পরিমাণ ১ কোটি ২৯ লক্ষ টাকা। অর্থাৎ শিল্পা শো জিতলেও প্রায় ৪৬ লক্ষ টাকা বেশি পেয়ে লাভের গুড় পেয়েছেন হিনাই। তার উপর ইনামের টাকা থেকেও ১০ লক্ষ টাকা বাদ পড়েছে তাঁর ইতিপূর্বেই। 
শো-এর চুক্তি অনুযায়ী, ১০ সপ্তাহ বিগ বসের বাড়িতে টিকে থাকার জন্য হিনার প্রাপ্ত অর্থের পরিমাণ ১ কোটি ২৫ লক্ষ টাকা। তাঁর জনপ্রিয়তার জন্যই তাঁর প্রাপ্ত টাকার পরিমাণ বাকি প্রটিযোগীদের থেকে বেশি। অন্যদিকে, একই অভিনয় জগৎ থেকে আসা সত্ত্বেও জনপ্রিয়তার দিক থেকে তাঁর থেকে অনেক পিছিয়ে শিল্পা। তাই তাঁর প্রাপ্ত অঙ্কের পরিমাণও কম। কাজেই, শো জিতলেও হিনার সঙ্গে টাকার খেলায় পাল্লা দিতে পারেননি তিনি।
শো হারলেও, বাজিগরের মতোই শেষ পর্যন্ত বাজিমাত করলেন হিনাই।